**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO „DĖL KLAIPĖDOS MIESTO SAVIVALDYBĖS TARYBOS 2018 M. RUGSĖJO 27 D. SPRENDIMO NR. T2-211 „DĖL KLAIPĖDOS MIESTO SAVIVALDYBĖS STIPENDIJŲ SKYRIMO PERSPEKTYVIEMS SPORTININKAMS APRAŠO PATVIRTINIMO“ PAKEITIMO**

1. **Projekto rengimą paskatinusios priežastys.**

Klaipėdos miesto savivaldybės administracijoje (toliau – Administracija) buvo gauta Klaipėdos miesto savivaldybės Kontrolės ir audito tarnybos (toliau – Kontrolės ir audito tarnyba) audito ataskaita, kurioje buvo nurodytos rekomendacijos pasikeisti Klaipėdos miesto savivaldybės stipendijų skyrimo perspektyviems sportininkams aprašą (toliau – Aprašas) pagal galiojančias Lietuvos Respublikos sporto įstatymo (toliau – Sporto įstatymas) nuostatas.

Taip pat šiuo sprendimo projektu yra tobulinimas Aprašas ir taisomi techniniai dalykai po struktūrinių pokyčių Administracijoje.

**2. Parengto projekto tikslai ir uždaviniai.**

Sprendimo projekto tikslas – pakeisti ir patobulinti Klaipėdos miesto savivaldybės tarybos 2018 m. rugsėjo 27 d. sprendimą Nr. T2-211 „Dėl Klaipėdos miesto savivaldybės stipendijų skyrimo perspektyviems sportininkams aprašo patvirtinimo“.

Pagrindiniai sprendimo projekto uždaviniai:

1. Pakeisti Aprašą pagal Sporto įstatymo nuostatas.

2. Ištaisyti techninius dalykus, susijusius su Administracijos struktūriniais pokyčiais.

3. Praplėsti varžybų rangą, įtraukiant į Aprašą Lietuvos suaugusiųjų ir Lietuvos neįgaliųjų čempionatus. Sportininkas, Lietuvos čempionatuose užėmęs 1 vietą, galės pretenduoti į stipendiją.

4. Mažinimas aplenkimo kriterijus. Vietoje buvusio reikalavimo – aplenkti 1/3 dalyvių, įtvirtinamas reikalavimas – aplenkti 1/4 dalyvių.

5. Dvikovinėse sporto šakose įtvirtinama nuostata, kad sportininkas turi būti laimėjęs nors 1 kovą.

6. Įdėta trišalė sutartis (sutartį pasirašys Administracijos direktorius, sportininkas ir sporto organizacija, kuri pateikė sportininko kandidatūrą).

7. Stipendija galės būti skirta už prieš du metus geriausią sportininko pasiektą rezultatą, kai tarptautinės aukšto meistriškumo varžybos pagal tarptautinės sporto šakos federacijos kalendorių yra vykdomos kas dveji metai.

8. Atsiranda nuostata dėl dopingo. Sportininkas privalės grąžinti stipendiją, jeigu laimėjimas, kuriuo pagrindu buvo skirta stipendija, buvo anuliuotas dėl manipuliavimo sporto varžybomis, antidopingo taisyklių pažeidimo.

9. Atsiranda nuostata, kad sportininkams, kurie atitiko Aprašo nuostatas, tačiau dėl lėšų trūkumo Kūno kultūros ir sporto plėtros programoje nebuvo skirta stipendija, einamaisiais metais, atsiradus lėšų, stipendija gali būti išmokėta iki gruodžio 1 d.

1. **Kaip šiuo metu yra teisiškai reglamentuojami projekte aptarti klausimai.**

Šiuo metu aptarti klausimai yra reglamentuoti:

1. Klaipėdos miesto savivaldybės tarybos 2018 m. rugsėjo 27 d. sprendimu Nr. T2-211 „Dėl Klaipėdos miesto savivaldybės stipendijų skyrimo perspektyviems sportininkams aprašo patvirtinimo“.

2. Lietuvos Respublikos sporto įstatymo 8 straipsnio 1 dalies 2 punkte.

**4.** **Kokios numatomos naujos teisinio reglamentavimo nuostatos ir kokių rezultatų laukiama.**

Priėmus šį sprendimą būtų įgyvendintos Klaipėdos miesto savivaldybės Kontrolės ir audito rekomendacijos, taip pat būtų patobulintas Klaipėdos miesto savivaldybės stipendijų skyrimo perspektyviems sportininkams aprašas.

1. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Šio sprendimo įgyvendinimo neigiamų pasekmių nenumatoma.

1. **Jeigu sprendimui įgyvendinant reikia kitų teisės aktų, kad ir kada juos turėtų parengti, šių aktų matmenys.**

Šiam sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas.**

Kūno kultūros ir sporto plėtros programoje kasmet planuojamos lėšos sportininkų stipendijoms.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Rengiant sprendimo projektą, vadovautasi Kontrolės ir audito tarnybos išvadomis, taip pat konsultuotasi su Klaipėdos miesto biudžetinėmis sporto mokymo įstaigomis, Klaipėdos miesto Sporto taryba.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Sporto skyrius.

**10. Kiti reikalingi pagrindimai ir paaiškinimai.**

Nėra.

PRIDEDAMA:

1. Teisės aktų, nurodytų sprendimo projekto įžangoje, išrašas, 2 lapai.

2. Sprendimo projekto lyginamasis variantas, 5 lapai.

Planavimo ir analizės skyriaus vedėja, Jolanta Ceplienė

pavaduojanti Sporto skyriaus vedėją